CELEX: 62008CN0148
Language: lv
Date: 2008-04-09 00:00:00
Title: Lieta C-148/08: Lūgums sniegt prejudiciālu nolēmumu — Izteikts ar Juzgado de lo Mercantil de Málaga (Spānija) 2008. gada 9. aprīļa rīkojumu — Finn Mejnertsen / Betina Mandal Barsoe

7.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 142/19
            
         Lūgums sniegt prejudiciālu nolēmumu — Izteikts ar Juzgado de lo Mercantil de Málaga (Spānija) 2008. gada 9. aprīļa rīkojumu — Finn Mejnertsen/Betina Mandal Barsoe
   
   (Lieta C-148/08)
   (2008/C 142/31)
   Tiesvedības valoda — spāņu
   Iesniedzējtiesa
   Juzgado de lo Mercantil
   Lietas dalībnieki pamata procesā
   
      Prasītājs: Finn Mejnertsen
   
   
      Atbildētājs: Betina Mandal Barsoe
   
   Prejudiciālie jautājumi
   
               1)
            
            
               Vai, ievērojot Līgumam par Eiropas Savienību un Eiropas Kopienas dibināšanas līgumam pievienotā Protokola par Dānijas nostāju 1. un 2. pantu, minētā valsts ir uzskatāma par dalībvalsti Regulas (EK) Nr. 1346/2000 (1) par maksātnespējas procedūrām 16. panta izpratnē?
            
         
               2)
            
            
               Vai tas, ka iepriekš minētā regula ir pakārtota minētajam protokolam, nozīmē, ka minētā regula neietilpst Kopienu regulējumā minētajā valstī?
            
         
               3)
            
            
               Vai tas, ka Regula Nr. 1346/2000 nav saistoša un piemērojama Dānijā, nozīmē, ka pārējās dalībvalstis minēto regulu nepiemēro, lai atzītu un izpildītu minētajā valstī pieņemtos nolēmumus par maksātnespēju? Vai arī, gluži pretēji, tas nozīmē, ka pārējām dalībvalstīm ir pienākums, ja vien tās nav izteikušas atrunas, piemērot minēto regulu gadījumā, kad Dānijā ir pieņemts nolēmums par maksātnespēju un tiek lūgta tā atzīšana un izpilde minētajās valstīs, un konkrēti, kad tas attiecas uz Spāniju?
            
         
      (1)  Padomes 2000. gada 29. maija regula, OV L 160, 1. lpp.